**ŠALČININKŲ R. EIŠIŠKIŲ GIMNAZIJOS**

**DIREKTORIAUS ROBERTO SLIŽEVSKIO**

**2016 METŲ**

**VEIKLOS ATASKAITA**

**I. BENDROSIOS ŽINIOS**

Šalčininkų r. Eišiškių vidurinė mokykla gimnazija tapo 2006 m.

Gimnazijos adresas: Vilniaus g. 81, Eišiškės, LT-17183, Šalčininkų r., Tel/fax (8~380) 56-471 , el. paštas eisiskiu.gimnazija@gmail.com

Eišiškių gimnazija yra bendrojo ugdymo mokykla. Ugdymo procesas vykdomas lenkų kalba. Vykdomos ikimokyklinio/priešmokyklinio, pradinio, pagrindinio ir akredituota vidurinio ugdymo programos. Gimnazija turi Purvėnų pradinio ugdymo skyrių, jame vykdomas ikimokyklinis/priešmokyklinis ir pradinis ugdymas.

 **Mokyklos vadovai, jų išsilavinimas, vadybinė kategorija:**

 Robert Sliževski – direktorius, gimnazijai vadovauja nuo 2002 m. rugsėjo 9 d., II vadybinė kategorija, vadybinio ir pedagoginio darbo stažas - 24 m.

 Galina Paškevičienė – direktoriaus pavaduotoja ugdymui, pavaduotoja dirba nuo 1992 m. rugsėjo 1 d., II vadybinė kategorija, matematikos vyr. mokytoja, pedagoginio darbo stažas - 41 m.

Alicija Jankevič - direktoriaus pavaduotoja ugdymui, pavaduotoja dirba nuo 1992 m. rugsėjo 1 d., II vadybinė kategorija, matematikos vyr. mokytoja, pedagoginio darbo stažas - 35 m.

**Mokytojai :**

|  |  |  |  |
| --- | --- | --- | --- |
|  |  | 2016-01-01 | 2016-12-31 |
| **1.** | **Darbuotojų skaičius** |  |  |
|  | **Pedagoginių darbuotojų skaičius** | 64 | 64 |
|  | Iš jų : |  |  |
|  | logopedas | 1 | 1( motinystės atostogos) |
|  | psichologas | - | - |
|  | soc. pedagogas | 1 | 1 |
| **3.** | **Atestuotų pedagogų skaičius**  |  |  |
|  | Turinčių eksperto kvalifikacinę kategoriją | - | - |
|  | Turinčių metodininko kvalifikacinę kategoriją | 10 | 10 |
|  | Turinčių vyr. mokytojo kvalifikacinę kategoriją | 42 | 42 |
|  | Turinčių mokytojo kvalifikacinę kategoriją | 10 | 10 |

**Mokykloje besimokančių mokinių skaičius: 414 mokinių**

Pradiniame lygmenyje ugdomi 120 mokiniai, sukomplektuota 9 pradinių klasių komplektai ( 8 komplektai Eišiškių gimnazijoje ir 1 komplektas Purvėnų pradiniame skyriuje(5 mokiniai)). Pagrindiniame lygmenyje 211 mokinių, 12 klasių komplektų. Viduriniame lygmenyje 83 mokiniai, 4 klasių komplektai. Dvi ikimokyklinio/priešmokyklinio ugdymo grupės ( Eišiškių gimnazijoje, Purvėnų skyriuje ). Jose ugdomi 26 vaikai. Pagal individualizuotas ir pritaikytas programas ugdomi 6 specialiųjų poreikių vaikai.

**II. UGDYMO PROCESO ORGANIZAVIMAS.**

Gimnazijos ugdymo turinys formuojamas atrenkant ir pritaikant ugdymo turinį pagal mokyklos tikslus, Lietuvos visuomenės vertybes, konkrečius mokinių ugdymo(si) poreikius.

 Gimnazijos ugdymo turinys formuojamas ir įgyvendinamas vadovaujantis Pradinio ir pagrindinio ugdymo bendrosiomis programomis, patvirtintomis Lietuvos Respublikos švietimo ir mokslo ministro 2008 m. rugpjūčio 26 d. įsakymu Nr. ISAK-2433 ir Vidurinio ugdymo bendrosiomis programomis, patvirtintomis Lietuvos Respublikos švietimo ir mokslo ministro 2011 m. vasario 21 d. įsakymu Nr. V-269 , Bendraisiais ugdymo planais, Mokymosi pagal formaliojo švietimo programas formų ir mokymo organizavimo tvarkos aprašu, patvirtintu Lietuvos Respublikos švietimo ir mokslo ministro 2012 m. birželio 28 d. įsakymu Nr. V-1049), atsižvelgiant į mokyklai skirtas mokymo lėšas.

2016 m. mokiniams buvo siūlomi pasirenkamieji dalykai: rusų kalba, vokiečių k., dalykų moduliams buvo skirta 23 val.

Neformaliajam ugdymui buvo skirta 46 valandos.

Pamokos, skiriamos mokinių ugdymo poreikiams tenkinti, skiriamos pasirenkamiesiems dalykams, dalykų moduliams, ugdymo diferencijavimui. Ugdymo diferencijavimui skirta 11 valandų, pradinėse klasėse pamokos mokinių ugdymo poreikiams tenkinti skirtos dalykų moduliams (6 valandos)

Mokiniams nuolat teikiama soc. pedagogo, logopedo pagalba ( nuo 2014 m. rugsėjo mėn. psichologo neturime.)

Kiekvienais metais gimnazijoje vykdomas veiklos įsivertinimas. Mokyklos veiklos įsivertinimas buvo atliktas vadovaujantis Mokyklos, įgyvendinančios bendrojo ugdymo programas, veiklos kokybės įsivertinimo metodika, patvirtinta Lietuvos Respublikos švietimo ir mokslo ministro 2016 m. kovo 29 d. įsakymu Nr. V-267.

Gimnazijos veiklos įsivertinimas atliktas 2016 m. balandžio mėnesį. Tam buvo sudaryta darbo grupė. Buvo ištirta tema: Pasiekimai ir pažanga ( rodikliai: 1.2.1. Mokinio pasiekimai ir pažanga, 1.2.2. Mokyklos pasiekimai ir pažanga). Įsivertinimo rezultatai buvo aptarti mokytojų tarybos posėdyje 2016 m. birželio 6 d. protokolas Nr. T-7. Iš gautų išvadų ir pasiūlymų buvo iškelti prioritetai, tikslai 2016/2017 mokslo metams.

Įgyvendinant 2015/2016 m. metų veiklos planą buvo siekiama įgyvendinti tikslus:

1. Strategijų, padedančių mokiniams sėkmingai mokytis, tobulinimas ir įgyvendinimas.
2. Pamokos vertinimo, kaip ugdymo sistemos, orientuotos į kiekvieno vaiko individualią pažangą, tobulinimas.
3. Pamokų lankomumo problemų sprendimas.

Šių tikslų įgyvendinimui buvo iškelti metiniai uždaviniai ir numatytos priemonės jiems įgyvendinti:

 1.1.uždavinys: Individualizuoti ir diferencijuoti ugdymo proceso veiklas pagal mokinių gebėjimus ir poreikius.

Įgyvendinant šį uždavinį buvo paruošti dalykų modulių programos akademinių ir praktinių polinkių turintiems mokiniams ( matematikos, istorijos, gimtosios kalbos, chemijos, biologijos), pasirenkamieji dalykai ( rusų k. , informacinės technologijos, vokiečių k.), neformaliojo švietimo, ugdymo karjerai užsiėmimai. Pradinėse klasėse buvo skirta po 1 valandą mokinių poreikiams tenkinti. Mokiniams, turintiems specialiųjų ugdymosi poreikių, buvo individualizuotos ir pritaikytos ugdymo programos. 2016 m. dar 2 mokiniams buvo skirtas specialusis ugdymas. I-IV gimn. klasių mokiniams buvo teikiamos matematikos, lietuvių k., anglų k., fizikos, chemijos, biologijos, lenkų k. konsultacijos. Pamokose ir skiriant namų darbus mokytojai stengėsi individualizuoti ir diferencijuoti mokinių darbą.

1.2. uždavinys: Stiprinti mokymo ir gyvenimo ryšį kaip prielaidą mokymosi motyvacijai kelti.

Įgyvendinant šį uždavinį į mokomųjų dalykų ugdymo turinį buvo integruotos prevencinės bei sveiko gyvenimo būdo programos. Buvo praktikuojamos pamokos netradicinėje aplinkoje: tėvų darbovietėse, gamtoje, muziejuose. Buvo organizuojamos edukacinės ekskursijos į muziejus, išvykos į saldainių fabriką, į kepyklą, į aerouostą, į seimą, į pasieniečių mokyklą, dalyvavimas respublikiniuose projektuose „ Lietuvos sostinės“, „Kam to reikia“, „Kita forma“ . Mokiniai buvo skatinami dalyvauti olimpiadose, konkursuose. Septyni mokiniai už puikius mokymosi rezultatus buvo apdovanoti ekskursija tarptautinėje stovykloje „International Village “. Mokiniai dalyvavo „Vaikų finansinio švietimo savaitėje“, respublikiniame komiksų konkurse “Aš taupau sumaniai. Prisijunk ir tu“.

1.3. uždavinys: Tikslingai nukreipti visų gimnazijos bendruomenės narių veiklą siekiant ryškių teigiamų poslinkių mokinių pasiekimų srityje.

Įgyvendinant šį uždavinį buvo organizuojami pasitarimai mokytojų dalykininkų, dirbančių tose pačiose klasėse, pasitarimai, kuriuose buvo aptarinėjami ugdymo klausimai, adaptacijos klausimai, tarpdalykinė integracija. Specialiųjų poreikių turinčių mokinių pasiekimai buvo analizuojami gimnazijos VGK. Taip pat VGK buvo svarstyti pasiekimai mokinių, kurie turėjo mokymosi, lankomumo arba elgesio sunkumų. Vienai mokinei po ligos du trimestrus buvo skirtas mokymas namuose. Buvo organizuojami klasių auklėtojų, mokytojų dalykininkų, pagalbos specialistų, direkcijos narių bendri pasitarimai mokinių pasiekimų bei lankomumo gerinimo klausimais. Metodinės tarybos, metodinių grupių pasitarimuose buvo svarstomi klausimai apie mokinių ruošimą olimpiadoms, konkursams, varžyboms. Mokiniai ir mokytojai nuolat skatinami dalyvauti projektinėje veikloje. Organizuojant užklasinius renginius buvo siekiama įtraukti į veiklą įvairių gabumų, įvairių polinkių turinčius mokinius.

1.4.Uždavinys. Tikslingai teikti karjeros planavimo pagalbą kiekvieno vaiko savęs pažinimo ir kryptingo ateities karjeros planavimo įgūdžių ugdymui.

Realizuojant šį uždavinį skirtas asmuo, atsakingas už profesinio orientavimo ir karjeros planavimo pagalbos teikimą mokiniams. III-IV gimn. klasių mokiniams sudaryti individualūs mokymosi planai. I-IV klasių mokiniams buvo organizuojami susitikimai su įvairių aukštųjų, aukštesniųjų mokyklų atstovais. Buvo suorganizuotas susitikimas su Balstogės Universiteo, Lodzės technologijų universiteto, LEU, M. Riomerio, Ugniagesių gelbėtojų mokyklos atstovais, banko atstovais ( Bank Zachodnio-Pomorski, Lenkija). Mokiniai dalyvavo „Adventur“ parodoje. Mokiniai nuolat yra konsultuojami karjeros ugdymo klausimais.

 2.1. uždavinys: Tobulinti vertinimo strategijas, orientuotas į mokinio individualią pažangą pamokoje.

Įgyvendinant šį uždavinį buvo nuolat vykdoma pedagoginės priežiūros stebėseną dėl mokytojų vertinimo sistemos. Mokytojų metodinės tarybos posėdžiuose, dalykų metodinių grupių pasitarimuose buvo svarstomi vertinimo klausimai. Buvo analizuojami ir aptariami diagnostinių, standartinių testų, bandomųjų egzaminų, brandos egzaminų ir PUPP rezultatai. Su rezultatais buvo supažindinti mokinių tėvai. Buvo atlikti tyrimai: „Vyraujantys mokymosi motyvai“, „Vėlavimo į pamokas priežastys“. Testų, egzaminų, tyrimų, apklausų rezultatai buvo panaudoti tolimesnės veiklos planavimui.

2.2.Tobulinti mokytojų dalykines ir bendrąsias kompetencijas individualios mokinio pažangos stebėjimo bei vertinimo , gimnazijos kaip organizacijos kultūros ugdymo ir jos pažangos įsivertinimo srityse.

Įgyvendinant šį uždavinį buvo numatyta aktyviai tobulinti savo kvalifikaciją ir kompetencijas seminaruose, dalintis gerąja patirtimi metodinėse grupėse, ruošti metodinę medžiagą, vesti integruotas bei atviras pamokas, aktyvinti pedagoginę stebėseną. Buvo sudarytos palankios sąlygos mokytojams dalyvauti kvalifikacijos kėlimo renginiuose. 2016 metais kiekvienas mokytojas vidutiniškai 5 dienas kėlė kvalifikaciją kursuose ir seminaruose. Mokytojai tobulindami pamokos vadybą išklausė seminarus: „Pamokos planavimas ir organizavimas“, „ Tarpdalykinė integracija pradinėse klasėse“, „ Interaktyvių ir animuotų mokymo priemonių kūrimas“, „Į mokinį orientuotas pamokos uždavinys –sėkmingos pamokos požymis“, „ Vertinimas ir įsivertinimas pamokose“, „Motyvacijos samprata ir skatinimo būdai“, „Sėkmingos pamokos planavimas, aktyvių veiklų organizavimas, individualios pasiekimų pažangos matavimas mokytojo praktiko požiūriu“ ir kt. Dalis mokytojų tobulino savo kvalifikaciją nuotolinių būdu: per Vebinarus, Avilių sodą, Švietimo tinklą. Tokiu būdu aktyviausiai nuotoliniuose kursuose dalyvavo lietuvių k., matematikos, informacinių technologijų mokytojai. Lenkų k. mokytojai turėjo galimybę ir dalis iš jų tobulinosi Lenkijoje.

3.1.uždavinys: Užtikrinti mokinių, mokinių tėvų, mokytojų atsakomybę tobulinant lankomumo problemų sprendimą.

Įgyvendinant šį uždavinį buvo atnaujinta ir patobulinta Mokinių pamokų lankomumo priežiūros tvarka. Kas mėnesį klasių auklėtojai analizavo lankomumo rezultatus, esant problemai lankomumo klausimai buvo svarstomi VGK posėdžiuose. Kai kurių mokinių lankomumo problemoms aptarti buvo kviečiami jų tėvai. Buvo organizuojamos įvairios akcijos lankomumo gerinimui ( „ Neveluok į pamokas“, mažiausiai pamokų praleidusių mokinių apdovanojimas diplomais). Dir. pavaduotojos ugdymui kiekvieną dieną stebėjo dienos lankomumą per e-dienyną. Buvo stengtasi padaryti gimnaziją kuo patrauklesne: įrengtos mokinių poilsio zonos koridoriuose, mokiniai turi galimybę naudotis kompiuteriais ir internetu gimnazijos skaitykloje. Lauke įrengtos naujos žaidimo aikštelės. Yra kuriamos naujos gimnazijos tradicijos ir puoselėjamos senos per gimnazijoje organizuojamus renginius, projektus. Tam yra panaudojamos mokinių, tėvų, mokytojų idėjos.

Gimnazijoje nuolat vykdoma prevencinė veikla: vykdomos akcijos, konkursai, savaitė „Be patyčių“, AIDS dienos minėjimas. Dalyvaujame prevencinėje programoje „Gyvai“( organizatorė „Mentor Lietuva“ asociacija). Mokiniams pagal jų poreikius sistemingai, kryptingai teikiama specialistų pagalba, jie ugdomi integruotai, padedama pasirinkti neformalųjį ugdymą. Glaudžiai bendradarbiaujama su Šalčininkų r. Psichologine pedagogine tarnyba.

Reguliariai vyksta VGK pasitarimai, posėdžiai, kuriuose svarstomi mokiniai, turintys elgesio ir mokymosi problemų. Svarstomi pasiekimai mokinių, turinčių specialiųjų ugdymosi poreikių, pagalbos teikimo formos specialiųjų poreikių mokiniams. Gimnazijos VGK glaudžiai bendradarbiauja su Šalčininkų r. VGK, Vaikų teisių apsaugos tarnyba, Policijos skyriumi, Eišiškių m. seniūnija. Organizuojami bendri reidai į problemines šeimas.

Gimnazijoje teikiama pagalba profesinio informavimo ir karjeros planavimo klausimais. Informacija skelbiama skelbimo lentose, kaupiama gimnazijos bibliotekoje, profesinio orientavimo kabinete, gimnazijos internetinėje svetainėje. Organizuojami susitikimai su įvairių profesijų atstovais, gimnazijos absolventais. Organizuojamos išvykos į aukštųjų, aukštesniųjų mokyklų „ Atvirų durų dienų“ renginius. Mokiniai dalyvavo visuotinėje atvirų durų dienoje tėvų darbovietėse „ Šok į tėvų klumpes“.

**2.2. Svarbiausi pasiekimai 2015/2016 mokslo metais.**

2016 m. m. turėjome 50 abiturientų ir 41 dešimtoką. 10 abiturientų įstojo į aukštąsias universitetines studijas, 14 pasirinko kolegijas, 8 mokosi profesinėse mokyklose, 12 dirba, 6 išvažiavo į užsienį..

Pagrindinio ugdymo programą baigė 40 mokinių. 37 mokiniai tęs mokslus pagal vidurinio ugdymo programą gimnazijoje. Keturi mokiniai mokysis profesinėse mokyklose.( Vienas mokinis nebaigęs pagrindinio ugdymo programos mokysis profesinėje mokykloje 10 klasėje).

**Pagrindinio ugdymo pasiekimų patikrinimo rezultatai:**

|  |  |  |
| --- | --- | --- |
| Gimtoji k. ( lenkų) | Valstybinė k ( lietuvių) | Matematika |
| **Mokinių skaičius** | 41 |  | 41 |  | 41 |  |
| **Dalyvavo patikrinime** | 41 | 100% | 41 | 100% | 41 | 100% |
| **Atleista** |  |  |  |  |  |  |
| **Darbai įvertinti: 10** | 6 |  | 2 |  | 3 |  |
| **9** | 8 |  | 5 |  | 3 |  |
| **7-8** | 13 |  | 15 |  | 12 |  |
| **5-6** | 8 |  | 9 |  | 16 |  |
| **4** | 4 |  | 5 |  | 2 |  |
| **1-3** | 2 |  | 5 |  | 5 |  |
|  |  |  |  |  |  |  |
|  |  |  |  |  |  |  |

**Brandos egzaminų rezultatai:**

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| Fizika | Valstybinė k.  ( lietuvių) | RusųUžsienio k. | Anglų užsienio k.  | Vok. k.  | Chemija | Matematika | Istorija | IT | Biologija | Lenkų gimtoji |
| V | V | M | M |
| Abiturientųskaičius | 50 | 50 | 50 | 50 | 50 | 50 | 50 | 50 | 50 | 50 | 50 | 50 | 50 |
| Laikė egzaminą | 50 | 1 | 15 | 35 | 47 | 9 | 2 | 1 | 10 | 9 | 1 | 3 | 53 |
| Išlaikė egzaminą |  | 1 100% | 1285% | 28 80% | 47 100% | 9100% | 2100% | 1100% | 10100% | 9(100%) | 1100% | 3100% | 49  92% |
| Įvertinimai: | 90-100 | 0 | 2 |  | 12 | 1 |  | 1 | 1 | 0 | 0 | 1 |  |
| 50-89 | 0 | 1 |  | 25 | 3 | 1 | 0 | 1 | 3 | 0 |  |  |
| Iki 50 | 1 | 9 |  | 10 | 5 | 1 | 0 | 8 | 6 | 1 | 2 |  |

Buvo pasirinkti 99 valstybiniai egzaminai, laikė 98 egzaminus ( viena mokinė neatvyko į istorijos egzaminą) Vidutiniškai vienam mokiniui tenka 2 valstybiniai egzaminai. Išlaikyti 95 valstybiniai brandos egzaminai. 3 mokiniai neišlaikė lietuvių k. valstybinio egzamino. Mokyklinių egzaminų buvo pasirinkta 85, išlaikyta 74. Neišlaikyti 7 lietuvių k. ir 4 lenkų k. mokykliniai egzaminai. Pakartotinės sesijos metu buvo išlaikyti visi lietuvių k. mokykliniai egzaminai. Iš viso buvo pasirinkta 184 brandos egzaminai. Vienam mokiniui tenka 3.68 egzaminai.

Buvo pravesti standartizuoti testai 2,4,6,8 klasėse.

Tolimesnė abiturientų veikla.

|  |  |  |
| --- | --- | --- |
| Eil.nr.  | Veikla | Abiturientų skaičius |
| 1. | Abiturientų skaičius | 50 |
| 2. | Gavo brandos atestatus | 49 |
| 3. | Mokosi aukštosiose mokyklose | 10 |
| 4.  | Mokosi kolegijose | 14 |
| 5. | Mokosi profesijų rengimo centruose | 8 |
| 6.  | Dirba | 12 |
| 7.  | Kita: išvažiavo į užsienį | 6 |

Tolimesnė dešimtokų veikla 2015 m.

|  |  |  |
| --- | --- | --- |
| Eil.nr.  | Veikla | Skaičius |
| 1. | Gavo pagr. išsilavinimo pažymėjimus | 40 ( 1 negavo ) |
| 2. | Tęsia mokslą 11 kl. | 37 |
| 3. | Profesinėse mokyklose | 4 |
|  | Iš viso: | 41 |

Kasmet gimnazija dalyvauja rajono, šalies, tarptautiniuose olimpiadose, konkursuose. Rajoninėse olimpiadose, konkursuose laimėta 25 prizinės vietos. Buvo dalyvauta šalies ir tarptautinėse olimpiadose ir konkursuose. Vyko labai aktyvus sportinis gyvenimas.

**2015 - 2016 m.m.**

|  |  |  |  |  |  |
| --- | --- | --- | --- | --- | --- |
| Nr | Konkurso, olimpiados pavadinimas | Mokinio vardas, pavardė | Mokytojo vardas, pavardė | Rajone | Respublikoje |
| **LENKŲ KALBA** |
|   | Skaitymo konkursas „Kresy 2015“  | L. Kulpovič | V. Ivanovska | I vieta |  II vieta |
| S. Siniavski | M. Juchnevič | II vieta |   |
| A. Malinovska | Z. Minakovska | II vieta |   |
| S. Oblačinska | Z. Sokolovska | Pagyrimas |   |
| E. Grabštunovič | V. Ivanovska | Pagyrimas |   |
| S. Mikutaititė | A. Turovska | III vieta |   |
| Mažoji lenkų olimpiada | D. Bogdevič | V. Ivanovska | I vieta |   |
| S. Andrukonis | II vieta |   |
| R. Titko | Z. Minakovska | III vieta |   |
| **KŪNO KULTŪRA** |
| Krepšinis | Berniukų komanda | Č. JankevičČ. JankevičH. Novikevič | I vieta |   |
| Mažasis futbolas | Mergaičių komanda | Č. JankevičČ. JankevičH. Novikevič | I vieta |   |
| Kvadratas | Mergaičių komanda | Č. JankevičČ. JankevičH. Novikevič | II vieta |   |
| Stalo tenisas | Mergaičių komanda | Č. JankevičČ. JankevičH. Novikevič | III vieta |   |
| **ISTORIJA** |
| Olimpiada | A. Nenartovič | M. Stančik | III vieta |   |
| Viktorina „Lietuvos istorijos kriviai“ | E. Derengovska | J. Sliževska | II vieta |   |
| L. Ivaniukaitė |   |
| A. Savelytė |   |
| **CHEMIJA** |
| Olimpiada | D. Ragoža | Ž. Bogdevičienė | II vieta |   |
| **LIETUVIŲ KALBA** |
| Olimpiada | D. Bogdevič | D. Skiauterienė | V vieta |   |
| **GEOGRAFIJA** |
| Olimpiada | S. Andrukonis | K. Jusevič | I vieta |   |
| D. Bogdevič | III vieta |   |
| **BIOLOGIJA** |
| Olimpiada | D. Ragoža | J.  Dapkevičienė | I vieta |   |
| E. Derengovska | IV vieta |   |
| **FIZIKA** |
| Olimpiada | S. Andrukonis | R. Nekrevič | I vieta |   |
| D. Bogdevič | III vieta |   |
| **MATEMATIKA** |
| Olimpiada | S. Andrukonis | A. Jankevič | II vieta |   |
| Konkursas „Vitaminizuotas 2015“ | 4a, 4b kl. | A. KiselienėJ. Salabudo  | II vieta |   |
| Konkursas „Sveikuolių sveikuoliai“ |   | A. KiselienėJ. Salabudo  | I vieta |   |
| Konkursas „Eruditas 2015“ | M. Titko | J. Miškinis | I vieta |   |
| E. Jusevič | I. Staševska | I vieta |   |
| E. Valiukaitė | T. Gotovecka | II vieta |   |

Gimnazijoje veikia liaudies dainų ir šokių ansamblis „ Kviaty polskie“, estradinio šokio ansambliai „Flash“, „Todes“, sportiniai būreliai, saugaus eismo būrelis „ Šviesoforas“, literatūriniai būreliai, dalykiniai būreliai, vykdoma kultūrinė, pažintinė, literatūrinė, projektinė veikla. Ansamblis „Kwiaty polskie „ 2016 m. lapkričio mėnesį gastroliavo Lenkijos respublikoje. Veikia lėlių teatras „ Pod daszkiem“. Apie 60 mokinių lanko šokių studiją „Todes“, apie 30 mokinių lanko karate, fitneso klubus, veikiančius mūsų gimnazijos pastate. Buvo sudaryti moduliai: išlyginamieji arba skirti stipriems mokiniams gimtosios kalbos, matematikos, lietuvių kalbos, istorijos.

Vasaros metu buvo organizuota Vaikų vasaros poilsio stovykla. Joje ilsėjosi 1-5 klasių mokiniai.

Kiekvienais metais gerinama gimnazijos materialinė bazė: atnaujinami baldai, mokymo priemonės. Gimnazija gerai aprūpinta kompiuterine technika. Du informacinių technologijų kabinetai aprūpinti naujais kompiuteriais. Mokiniams ir mokytojams sudarytos geros darbo sąlygos. Mokiniai laisvu nuo pamokų laiku gali naudotis kompiuteriais skaitykloje. Mokytojų darbo vietos kompiuterizuotos. Visi kompiuteriai turi internetinę prieigą. Kiekvienoje klasėje yra kompiuteris. Dalis mokytojų aprūpinta nešiojamaisiais kompiuteriais.

 Už lėšas, gautas iš Macierz szkolna , įsigyta baldų, mokymo priemonių, IT priemonių. Iki/ priešmokyklinio ugdymo grupė aprūpinta naujomis mokymo priemonėmis, edukaciniais žaidimais, įrengti edukaciniai kampeliai. Gimnazijos aikštyne įrengta nauja žaidimų aikštelė. I ir III aukšto koridoriuose įrengtos poilsio zonos mokiniams.

Gimnazijos bendruomenė dalyvauja projektuose: „ Ugdymo karjerai ir stebėsenos modelių sukūrimas ir plėtra bendrajame lavinime ir profesiniame mokyme“, „Kam to reikia?“

**III. MOKYMO(SI) APLINKA.**

Gimnazija turi savo tradicijas. Kiekvienais metais organizuojami tradiciniai renginiai tėvams, miestelio gyventojams ( Šimtadienis, Kalėdiniai susitikimai, Paskutinis skambutis, Tautinė šventė, valstybinių švenčių minėjimai, Atvirų durų dienos tėvams, susitikimai su būsimaisiais pirmokais ir jų tėvais, „Apskritasis stalas“ su tėvų komiteto ir administracijos nariais, matematikos olimpiada skirta buvusios matematikos mokytojos A. Slanevskajos atminimui, sporto šventė, skirta kūno kultūros mokytojos H. Bartoševič atminimui ir kt., Religinės dainos festivaliai).

Gimnazija yra atvira miesto visuomenei, bendradarbiauja su įvairiomis institucijomis. Gimnazija palaiko ilgalaikius partnerystės ryšius su vietine savivalda: Eišiškių seniūnija, Savivaldybės administracijos skyriais, Vaiko teisių apsaugos skyriumi, Pedagogine psichologine tarnyba, Eišiškių m. pramogų centru, Eišiškių m. lenkų namais. Gimnazijos bendruomenė aktyviai įsijungia į šių institucijų organizuojamus projektus, renginius, šventes, akcijas, programas. Palaikome ryšius su Lenkijos Respublikos mokyklomis.

Gimnazijoje sudarytos palankios mokymo(si) sąlygos: jaukios klasių patalpos, dalykų kabinetai, dirbtuvės. Kiekvienoje klasėje įrengtos žaliuzės, tinkami baldai. Kiekvienoje klasėje yra kompiuteris, internetinė prieiga. Daugelyje klasių yra projektoriai. Kai kuriose klasėse įrengtos interaktyvios lentos. Turime 3 kompiuterines klases. Dvejose klasėse pakeisti visi kompiuteriai. Kuriamos naujos edukacinės aplinkos. Priešmokyklinio ugdymo grupėje atnaujinti baldai, įgyta naujų mokymo priemonių, įrengta nauja žaidimo aikštelė lauke. I ir III aukšto koridoriuose įrengtos poilsio zonos mokiniams, įsigyta naujų baldų. Kompiuterizuota skaitykla, biblioteka. Mokiniams sudarytos geros sąlygos sportuoti. Sutvarkytas sporto aikštynas. Nors gimnazijos pastate sporto salė yra labai maža, kūno kultūros mokytojai turi galimybę iki pietų pamokas vesti sporto mokyklos salėje. Pertraukų metu mokiniai turi galimybę žaisti tenisą.

**VI. SVARBIAUSI 2016 M. PASIEKIMAI IR LAIMĖJIMAI. PROBLEMOS.**

1. 64 % abiturientų tęsia mokslus universitetuose, kolegijose, profesinėse mokyklose.
2. Respublikiniame konkurse „Kresy“ laimėjome II vietą.
3. Pagerėjo gimnazijos materialinė bazė: atnaujinti baldai I-o aukšto kabinetuose: biologijos, pradinių klasių. Gimnazijos kieme įrengta žaidimo aikštelė. I ir III aukšto koridoriuose papildytos poilsio zonos mokiniams. Visiškai atnaujinta iki/priešmokyklinio ugdymo grupė: Įsigyta naujų baldų, mokymo priemonių, žaislų, įrengtas pakabinamasis projektorius.
4. Pradėtas gimnazijos teritorijos aptvėrimas.
5. Gimnazijoje nėra psichologo.

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**